উত্তর কোরিয়া
উত্তর কোরিয়া এশিয়া মহাদেশের কোরীয় উপদ্বীপের উত্তরাংশে অবস্থিত রাষ্ট্র। এর আয়তন ১২০,৫৪০ বর্গ কিঃমিঃ। উত্তরে চীন ও রাশিয়ার সাথে এবং দক্ষিণে দক্ষিণ কোরিয়ার কোরীয় বেসামরিক অঞ্চল এর সাথে এর সীমান্ত। উত্তর কোরিয়া হচ্ছে শীতষ্ণ-বলয়। এখানে গ্রীষ্ণকালে প্রচুর পরিমাণে বৃষ্টিপাত হ্য় এবং শীতকালে উগ্র ঠান্ডা। উত্তর কোরিয়ার ৮০% এলাকা পর্বত ও উচ্চভূমি নিয়ে গঠিত। পূর্ব দিকের উপকূলীয় সমভূমিগুলি অত্যন্ত সরু, তবে পশ্চিমে পীত উপসাগরের উপকূলীয় সমভূমিগুলি প্রশস্ত; এগুলিতেই দেশের বেশির ভাগ লোক বাস করে। বেশির ভাগ নদী পশ্চিম দিকে প্রবাহিত হয়ে পীত উপসাগরে পড়েছে। চীন ও পার্শ্ববর্তী এলাকার তুলনায় উত্তর কোরিয়াতে ভূমিকম্পের প্রকোপ কম। এখানে অনেক উষ্ণ প্রস্রবণ দেখতে পাওয়া যায়।
হোয়াসং বন্দী শিবির
হোয়াসং বন্দী শিবিরের যেসকল আজীবন কারাভোগের দণ্ডপ্রাপ্ত বন্দীদের মুক্তি পাওয়ার কোনো আশা নেই, তাদেরকেই রাখা হয়। এর আয়তন প্রায় এবং এটি উত্তর কোরিয়ার সর্ববৃহত জেল বন্দী শিবির। ভুহোয়া-রি (Chosŏn'gŭl: 부화리), প্রধান প্রবেশদ্বার থেকে উত্তরে হোয়াসং বন্দী শিবিরের প্রধান কার্যালয়। ধারণা করা হয় প্রায় ২০ হাজার বন্দী এই বন্দী শিবিরে আটক আছে। তাদেরকে "বিপ্লব বিরোধী এবং দল বিরোধী" এই দুই ভাগে ভাগ করা হয়েছে। বিভিন্ন রাষ্ট্রবিরোধী অপরাধের দায়ে এই আসামীরা সাজাপ্রাপ্ত। অপরাধের মাঝে রয়েছে কিম জং ইলের বিরোধীতা। অনেক বন্দীই শুধুমাত্র সন্দেহজনক অপরাধীর আত্মীয় হওয়ার দরুণ "সহযোগিতামূলক কর্মকান্ড"-এর সাথে সম্পৃক্ত থাকার সন্দেহে শাস্তিপ্রাপ্ত। ধারণা করা হয়, এই বন্দী শিবিরটি ১৯৯০সালে প্রতিষ্ঠিত।